lt fr fr sv da da da da en da fr fr sv da da da da en da en da da da fr da da da da da da da da da en en nb en da en da en da en da en da en en en en en en en en en en
Feriehus Provence                                   Maison des Mimosas
Stor landvilla på helt ugenert 5500 m2 grund med egen pool
se video på siden flere billeder
Villaen ligger ugenert, men tæt ved den charmerende landsby Bagnols-en-Forêt, 18 km fra middelhavsbyerne Fréjus og St. Raphäel - midt mellem Cannes og Saint-Tropez. Mindre end 1 times kørsel fra Nice Lufthavn.
Bagnols-en-Forêt ligger tæt på den smukke Gorge du Blavet, der gennemskærer de røde Esterel-bjerge. Her er mulighed for dejlige vandreture med udsigt over Middelhavet, ligesom mange af vore  gæster holder af en løbetur i terrænet lige udenfor døren. Inden for 15 kms afstand ligger to golfbaner.
I baglandet ligger flere små byer med gode restauranter, og hvor man kan opleve provencalske markeder.
Det er let at komme til og fra huset i bil. På grunden er der god parkeringsmulighed for adskillige biler.
Der står en flaske rosévin til jer i køleskabet. Sæt jer straks efter ankomsten ud på terrassen med flasken og oplev tre af de grundlæggende glæder i Provence:
Skønheden, klimaet og vinen.
Vi har boet her siden 2004, men tilbringer en del af sommeren i Danmark og har valgt at udleje vores dejlige sted i perioder. Det har været til glæde for både os og vore gæster, hvoraf rigtigt mange kommer som tre generationer. Det er vi også ofte selv, så vi har baby- og børneudstyr til rådighed for børnefamilier.
Vi tænker på, hvordan vi selv gerne ville have det,  når vi holder ferie. Derfor finder I  basale dagligvarer (fx mel, sukker og krydderier) i køkkenet. Vi  har  sengelinned og håndklæder, som I er velkomne til at bruge  - og så ligger vi under markeds-prisen, da vi udlejer privat.
Copyright © All Rights Reserved
Moderne bolig - 230 m2
Huset har 4 gode soveværelser, 3 bade-værelser, et særdeles veludstyret køkken, kontor med fri internetadgang, stor stue, bryggers med vaskemaskine og et romantisk orangeri.
I Provence foregår meget af livet udendørs. Rundt om huset er der mange siddegrupper, så man kan finde både sol og skygge, ligge  ved poolen eller finde ro i blomsterhaven.
Grunden er også typisk provencalsk med oliventræer, vinstokke  og korkege overalt på grunden er der en betagende udsigt.
Begynd dagen med en svømmetur i poolen, nyd morgenkaffen på terrassen foran køkkenet og slut med et spil boule på banen ved gårdspladsen.
Swimmingpoolen er 4,5 m x 9 m og har moderne rensningssystem.